SAN FERNANDO CITY, LA UNION - DUMANON iti 11 a kilogramo ti napagango a bulong ti marijuana ti nasarakan iti maysa a waiting shed idiay San Gabriel, La Union.
Iti report ti San Gabriel Municipal Police Station, nakaawatda iti text message manipud iti maysa a concerned citizen seknan iti nasarakanda a maysa a sako ti marijuana iti waiting shed iti nagbeddengan ti Brgy. Pulipol ken Brgy. Lipay iti nasao nga ili.
Dagusda met a nagresponde ket nasangpetanda ti nasao a sako a naglaon iti innem a marijuana bricks.
Iti agdama ket naiturong iti laboratoryo dagiti kontrabando para iti naan-anay a disposisyon.
Kabayatanna, dukduktalen dagiti otoridad no asino ti adda iti likudan ti panakaibati dagiti marijuana.
Maipalagip nga idi napan a bualan ket naarestar ti maysa a mannalon ken menor de edad idi ginandatda nga ilibas ti 167kgs. wenno 67 a dried marijuana bricks iti met laeng nasao nga ili.
ilo_Latn ilo_Latn ilo_Latn ilo_Latn ilo_Latn ilo_Latn